
讘讬爪讛 讙 注"讗 - 驻讬专讜砖 砖讟讬讬谞讝诇抓

讛诇讗 讻诇 讝讛 讙讝专讛 讛讬讗 砖诪讗 讬注诇讛 讘讗讬诇谉 讜讬转诇讜砖 讜讬注讘讜专 注诇 讗讬住讜专 诪谉 讛转讜专讛 ("拽爪讬专讛", 砖讘讻诇诇讛 讻诇 拽讟讬驻转 驻专讬) 讜讗诐 讻谉 讛讬讗 讙讜驻讗 [注爪诪讛], 讗讬住讜专 讗讻讬诇转 讛驻讬专讜转, 讛讜讗 诪砖讜诐 讙讝专讛 讘诇讘讚, 讜讗谞谉 谞讬拽讜诐 [讜讗谞讞谞讜 谞注诪讜讚] 讜谞讙讝讜专 讙讝专讛 注诇 讙讝专讛? 讻讜诇讛 讞讚讗 讙讝专讛 [讙讝讬专讛 讗讞转] 讛讬讗, 讻诇讜诪专: 砖诪转讞讬诇讛 讘讻诇诇 讙讝讬专转诐 讛讬讜 讙诐 讛驻讬专讜转 讜讙诐 讛讘讬爪讛, 砖讬砖 诇讛诐 讘注谞讬谉 讝讛 讚诪讬讜谉 诪住讜讬讬诐.


专' 讬爪讞拽 讗诪专 讟注诐 讗讞专: 讘讬爪讛 砖谞讜诇讚讛 讘讬讜诐 讟讜讘 讗住讜专讛 讙讝专讛 诪砖讜诐 诪砖拽讬谉 砖讝讘讜 (谞讝诇讜 讜讬爪讗讜) 诪转讜讱 驻讬专讜转, 砖讗住讜专讬诐 诇讘讜 讘讬讜诐, 讜讻砖诐 砖诪砖拽讬诐 讗诇讛 讗住讜专讬诐 讘讗讻讬诇讛 讘讬讜诐 讟讜讘 讻讱 讗住讜专 诇讗讻讜诇 讘讬爪讛 砖谞讜诇讚讛 讘讬讜诐 讟讜讘, 砖讛讬讗 讻诪砖拽讛 砖讬爪讗 诪谉 讛驻专讬.


讗诪专 诇讬讛 [诇讜] 讗讘讬讬: 诪砖拽讬谉 砖讝讘讜 讟注诪讗 诪讗讬 [诪讛 讟注诐] 讗住专讜 讗讜转诐 诪注讬拽专诐 鈥� 讙讝专讛 砖诪讗 讬住讞讜讟 讗转 讛驻讬专讜转 讘讻讜讜谞讛 (讜谞诪爪讗 注讜讘专 诪砖讜诐 讗讬住讜专 转讜专讛 砖诇 "讚砖") 讗讜诇诐 讛讬讗 讙讜驻讗 [注爪诪讛] 讗讬住讜专 诪砖拽讬诐 讗诇讛 诪砖讜诐 讙讝专讛 讛讬讗, 讜讗谞谉 谞讬拽讜诐 [讜讗谞讞谞讜 谞注诪讜讚] 讜谞讙讝讜专 讙讝专讛 注诇 讙讝专讛? 讜讛砖讬讘 专' 讬爪讞拽: 讻讜诇讛 讞讚讗 讙讝专讛 [讙讝讬专讛 讗讞转] 讛讬讗, 讻诇讜诪专: 讘讗讜转讛 砖注讛 砖讗住专讜 诪砖拽讬诐 砖讝讘讜, 讗住专讜 讙诐 讘讘讬爪讛 讜诪讗讜转讜 讟注诐, 砖讻诇 讛讚讘专讬诐 讛诇诇讜 注诇讜诇讬诐 诇讛讘讬讗 诇讬讚讬 讗讬住讜专. 讻讬讜谉 砖谞讬转谞讜 诇诪砖谞转谞讜 讘讬讗讜专讬诐 砖讜谞讬诐, 讘讗讬诐 诇讛住讘讬专 诪讛 讙专诐 诇讞讻诪讬诐 砖诇讗 讛住转驻拽讜 讘讛住讘专 砖诇 讗讞讚 诪讛诐 讜讘讗讜 诇讛爪讬注 砖讬讟讜转 谞讜住驻讜转.


讜讗讜诪专讬诐: 讻讜诇讛讜 [讻讜诇诐] 专讘讛, 专讘 讬讜住祝 讜专' 讬爪讞拽 讻砖讬讟转 专讘 谞讞诪谉 诇讗 讗诪专讬 [讗诪专讜] 鈥� 讻讬 拽讜砖讬讬谉 [讻诪讜 拽讜砖讬讬转谞讜] 砖讛拽砖讬谞讜 讜讛专讗讬谞讜 砖讚讘专讬讜 讚讞讜拽讬诐 拽爪转. 讻砖讬讟转 专讘讛 谞诪讬 诇讗 讗诪专讬 [讙诐 讻谉 诇讗 讗诪专讜] 讛讗讞专讬诐 鈥� 讻讬 讗讬住讜专 讛讻谞讛 诇讬转 诇讛讜 [讗讬谉 诇讛诐], 讻诇讜诪专: 讗讬谞诐 住讘讜专讬诐 砖讬砖 讘讻讱 讗讬住讜专 诪谉 讛转讜专讛.


讗诇讗 讬砖 诇砖讗讜诇: 专讘 讬讜住祝 诪讗讬 讟注诪讗 [诪讛 讟注诐] 诇讗 讗诪专 讻专' 讬爪讞拽, 砖讛专讬 诇讻讗讜专讛 讛讚讘专讬诐 讚讜诪讬诐, 讜诪讚讜注 诇讗 驻讬专砖 讻讚注转 专' 讬爪讞拽? 讜诪砖讬讘讬诐: 讗诪专 诇讱 [讬讻讜诇 讛讬讛 专讘 讬讜住祝 诇讜诪专 诇讱]: 讘讬爪讛 讛诇讗 讗讜讻诇讗 [讚讘专 诪讗讻诇] 讛讬讗 讜驻讬专讜转 讗讜讻诇讗 [诪讗讻诇] 讛诐 讜诇讻谉 讗驻砖专 诇讚诪讜转 讗转 讛讘讬爪讛 诇驻讬专讜转 砖谞砖专讜, 诇讗驻讜拽讬 [诇讛讜爪讬讗] 诪砖拽讬谉 讚诇讗讜 讗讜讻诇讗 [砖讗讬谞诐 诪讗讻诇] 讗诇讗 诪砖拽讛, 讜讗讬谉 讛讚讘专讬诐 讚讜诪讬诐 讻诇诇.


讜砖讜讗诇讬诐 诪爪讚 砖谞讬: 讜专' 讬爪讞拽 诪讗讬 讟注诪讗 [诪讛 讟注诐] 诇讗 讗诪专 讻专' 讬讜住祝? 讜诪砖讬讘讬诐: 讗诪专 诇讱 [讬讻讜诇 讛讬讛 诇讜诪专 诇讱]; 诇讚注转讜 讬砖 讚诪讬讜谉 讙讚讜诇 讬讜转专 讘讬谉 诪砖拽讬诐 砖讝讘讜 诇讘讬爪讛, 讻讬爪讚 鈥� 讘讬爪讛 诇驻谞讬 砖谞讜诇讚讛 讘诇讜注讛 (谞住转专转) 讛讬讗 讘转讜讱 讛转专谞讙讜诇转, 讜讻谉 讛诪砖拽讬谉 讘诇讜注讬谉 讛诐 讘转讜讱 讛驻讬专讜转, 诇讗驻讜拽讬 [诇讛讜爪讬讗] 诪驻讬专讜转 讗讬诇谉 砖谞砖专讜 讚诪讙诇讜 讜拽讬讬诪讜 [砖讛诐 讙诇讜讬讬诐 讜注讜诪讚讬诐] 注诇 讛注抓, 讜诇讻谉 讗讬谉 讛讛砖讜讜讗讛 诇驻讬专讜转 砖谞驻诇讜 讟讜讘讛 讻讛砖讜讜讗讛 诇诪砖拽讬诐 砖讝讘讜.


讗 讜诪注讬专讬诐: 讜讗祝 专' 讬讜讞谞谉 住讘专 砖讗讬住讜专 讗讻讬诇转 讘讬爪讛 砖谞讜诇讚讛 讘讬讜诐 讟讜讘 讙讝专讛 讛讬讗 诪砖讜诐 诪砖拽讬谉 砖讝讘讜. 讜讻讬爪讚 讬讜讚注讬诐 讗谞讜 讝讗转 鈥� 砖专' 讬讜讞谞谉 专诪讬 [讛讬讛 诪砖诇讬讱, 诪专讗讛 住转讬专讛] 诪讚讘专讬 专' 讬讛讜讚讛 注诇 讚讘专讬 专' 讬讛讜讚讛 讘诪拽讜诐 讗讞专, 讜诪砖谞讬 [讜诪转专抓], 讜诪转讜讱 讚讘专讬讜 诇诪讚讬诐 讚讘专 讝讛.


转谞谉 [砖谞讬谞讜 讘诪砖谞讛]: 讗讬谉 住讜讞讟讬谉 讗转 讛驻讬专讜转 诇讛讜爪讬讗 诪讛谉 诪砖拽讬谉 讘砖讘转, 讜讗诐 讬爪讗讜 讛诪砖拽讬诐 诪注爪诪谉 鈥� 讗住讜专讬谉 讘砖转讬讛 讘讜 讘讬讜诐, 讙讝讬专讛 砖诪讗 讬住讞讜讟 讘讻讜讜谞讛. 专' 讬讛讜讚讛 讗讜诪专: 讗诐 诇讗讜讻诇讬谉, 讻诇讜诪专: 讗诐 驻讬专讜转 讗诇讛 诪讬讜注讚讬诐 讘注讬拽专 诇爪讜专讱 讗讻讬诇讛 (讻讙讜谉 转驻讜讞讬诐), 讛专讬 讛诪砖拽讬诐 讛讬讜爪讗讬谉 诪讛谉 诪讜转专讬谉, 砖讻谉 讗讬谉 讞砖砖 砖讬讘讜讗 诇住讜讞讟诐 讜讗讬谉 住讬讘讛 诇讙讝讬专讛. 讗讜诇诐 讗诐 讛驻讬专讜转 讛诇诇讜 诪讬讜注讚讬诐 诇诪砖拽讬谉 (讻讙讜谉 注谞讘讬 讬讬谉) 讜讬砖 讞砖砖 砖讬讘讜讗 诇住讞讜讟, 讛专讬 讛诪砖拽讬诐 讛讬讜爪讗讬谉 诪讛谉 讗住讜专讬谉.


讗诇诪讗 [诪讻讗谉] 诪诪讛 砖讗诪专 讻讬 诪砖拽讬诐 砖讬爪讗讜 诪驻讬专讜转 讛诪讬讜注讚讬诐 诇讗讜讻诇讬诐 诪讜转专讬诐, 讗驻砖专 诇讛住讬拽 讻讬 讻诇 讗讜讻诇讬谉 讛讬讜爪讗讬诐 诪讗讜讻诇 讗讞专, 诇讚注转 专' 讬讛讜讚讛 讗讜讻诇讗 讚讗驻专转 [讗讜讻诇 砖谞驻专讚] 讛讜讗, 讜讛讗讜讻诇 砖谞驻专讚 讗讬谞谞讜 谞讞砖讘 讻诪讗讻诇 讞讚砖, 讗诇讗 讻讞诇拽 诪诪讛 砖讛讬讛 拽讜讚诐.


讜专诪讬谞讛讜 [讜诪砖诇讬讻讬诐, 诪专讗讬诐 住转讬专讛] 诪诪拽讜诐 讗讞专; 讜注讜讚 讗诪专 专' 讬讛讜讚讛: 讘讚讬谉 驻讬专讜转 砖讗讬谞诐 诪注讜砖专讬诐 砖讗讬谞讜 专砖讗讬 诇转拽谞诐 讜诇讛驻专讬砖 诪讛诐 转专讜诪讜转 讜诪注砖专讜转 讘讬讜诐 讟讜讘, 讗讘诇 讗诐 专爪讛 诇讗讜讻诇诐 鈥� 诪转谞讛 讗讚诐 诪专讗砖 注诇 讻诇讻诇讛 (住诇) 砖诇 驻讬专讜转 讟讘诇 砖讛讬讜 讘讬讚讜, 讘讬讜诐 讟讜讘 专讗砖讜谉 砖诇 专讗砖 讛砖谞讛 讜讗讜诪专: 讗诐 讛讬讜诐 讛讜讗 讬讜诐 讛讞讙 讛讗诪讬转讬, 讛专讬 讛讬讜诐 讛砖谞讬 砖诇 讛讞讙 讬讜诐 讞讜诇 讛讜讗 鈥� 讜讛驻讬专讜转 讛诇诇讜 诪讜转专讬诐 讘讜 讻讘讬讜诐 讞讜诇 讗讞专 诇讗讞专 砖讬转拽谞诐 讘讜. 讜诇讛讬驻讱, 讗诐 讛讬讜诐 讛讝讛 讛讜讗 讘讗诪转 讬讜诐 讞讜诇 讜诪讞专 讛讜讗 讬讜诐 讛讞讙 讛专讬谞讬 诪驻专讬砖 诪讛诐 讛讬讜诐.


讜讻谉 诇诪讞专转 讬讞讝讜专 讜讬讗诪专: 讗诐 讛讬讜诐 讞讜诇 讜讗转诪讜诇 拽讜讚砖, 讛专讬谞讬 诪驻专讬砖 注讻砖讬讜 讜诪转拽谉 讗转 讛驻讬专讜转, 讜讗诐 讛讬讜诐 拽讜讚砖 讜讗转诪讜诇 讛讬讛 讞讜诇, 讗诐 讻谉 讚讬 讘诪讛 砖讛驻专砖转讬 讗转诪讜诇 讜讚讬 讘讻讱 讜讗讜讻诇讛 讘讬讜诐 讟讜讘 讛砖谞讬, 砖讘讻诇 讗讜驻谉 讗讬谉 讘讻讱 讗讬住讜专, 讜讻谉 讘讬爪讛 砖谞讜诇讚讛 讘讬讜诐 讟讜讘 专讗砖讜谉 转讗讻诇 讘讬讜诐 讟讜讘 砖谞讬 诪讻诇 诪拽讜诐.


讜诪讚讘专讬讜 讗诇讛 诇诪讚谞讜 砖讘砖谞讬 鈥� 讗讬谉 [讻谉] 诪讜转专 诇讗讻讜诇 讗转 讛讘讬爪讛, 讗讜诇诐 讘讬爪讛 砖谞讜诇讚讛 讘专讗砖讜谉 注爪诪讜 诇讗 转讗讻诇. 讜讗诐 讻谉 讬砖 住转讬专讛 讘讚讘专讬 专' 讬讛讜讚讛, 砖讛专讬 讗诪专 砖诪砖拽讬诐 讛讬讜爪讗讬谉 诪讚讘专 讛诪讜讻谉 诇讗讻讬诇讛 谞讞砖讘讬诐 讻讚讘专 讗讜讻诇 注爪诪讜, 讜讗讬谉 讝讛 讗诇讗 讻讛驻专讚转 砖谞讬 讗讜讻诇讬诐 讛讗讞讚 诪讛砖谞讬! 讜诪砖谞讬 [讜诪转专抓] 专' 讬讜讞谞谉: 诪讜讞诇驻转 讛砖讬讟讛, 讻诇讜诪专: 讬砖 诇讛讞诇讬祝 讘住讜讙讬讬转 讬讜诐 讟讜讘 砖谞讬 讗转 讚讬注讜转 讛讞讜诇拽讬诐 讻讚讬 诇讛砖讜讜转 讗转 讛砖讬讟讛.


讜诇注谞讬讬谞谞讜 谞诇诪讚: 讜诪讚拽讗 诪专诪讬 诇讛讜 讗讛讚讚讬 [讜讻讬讜谉 砖诪拽砖讛 讗讜转诐 专' 讬讜讞谞谉 讝讛 注诇 讝讛] 砖诪注 诪讬谞讛 讞讚 讟注诪讗 讛讜讗 [诪讻讗谉 转诇诪讚 砖讟注诐 讗讞讚 讛讜讗] 砖讛讘讬爪讛 谞讗住专讛 讘讬讜诐 讟讜讘 诪砖讜诐 讙讝讬专转 诪砖拽讬诐 砖讝讘讜.

